זיז (מיתולוגיה)

זיז שָׂדַי (או בקיצור זיז) הוא יצור מיתולוגי מעופף המוזכר – לפי פרשנויות אחדות – בספר תהילים, ומתואר בהרחבה בספרות חז"ל. הוא מתואר כעוף עצום ממדים, שיכול לחסום את השמש עם כנפיו הפרושות, או שהוא גבוה דיו כך שרגליו עומדות על קרקעית הים וראשו מגיע לרקיע.

על פי המסורת היהודית הזיז הוא עוף טהור, ובשרו יוגש יחד עם הבהמות והלווייתן, בסעודת אחרית הימים. על פי פרשנים מימי הביניים מנהג הבאת הביצה בליל הסדר, הוא כנגד עוף זה. 

ייתכן שזיז דומה במידת מה לרוק.

בר יוכני
ישנו עוף-ענק אחר המוזכר על ידי חז"ל, הקרוי "בר-יוכני". חז"ל אף ראו בו את העוף המכונה בספר איוב: "כנף רננים". קצת קשה לדעת אם אכן אותו "בר יוכני" הוא גם ה"זיז" המוזכר בספר תהילים והוזכר בשני המקומות בשמות נפרדים. עוף-ענק זה מוזכר בתלמוד: "פעם אחת נפלה ביצת בר יוכני, וטבעה שישים כרכים, ושברה שלוש מאות ארזים". אף שמספרים אלו הם בדרך גוזמה - כמשל, מכל מקום המשתמע מכך הוא שאותו "בר יוכני" היה אדיר ממדים.

 קישורים חיצוניים 

 מאיר בר-אילן, יצורים באגדה היהודית העתיקה, באתר דעת

הערות שוליים

קטגוריה:יצורים מהמיתולוגיה היהודית
קטגוריה:בעלי חיים בתנ"ך